[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 16.11.2006

COM(2006) 718 τελικό

2004/0001 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ όσον αφορά τις τροπολογίες του Ευρωπαϊκού Κοινοβουλίου στην κοινή θέση του Συμβουλίου που αφορά την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΙΣ ΥΠΗΡΕΣΙΕΣ ΣΤΗΝ ΕΣΩΤΕΡΙΚΗ ΑΓΟΡΑ

ΤΡΟΠΟΠΟΙΗΣΗ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250 παράγραφος 2 της συνθήκης ΕΚ

2004/0001 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ όσον αφορά τις τροπολογίες του Ευρωπαϊκού Κοινοβουλίου στην κοινή θέση του Συμβουλίου που αφορά την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΙΣ ΥΠΗΡΕΣΙΕΣ ΣΤΗΝ ΕΣΩΤΕΡΙΚΗ ΑΓΟΡΑ

(Κείμενο που παρουσιάζει ενδιαφέρον για τον ΕΟΧ)

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η γνώμη της Επιτροπής σχετικά με τις 3 τροπολογίες που πρότεινε το Κοινοβούλιο έχει ως εξής.

2. Ιστορικό

Η πρόταση διαβιβάστηκε στο Ευρωπαϊκό Κοινοβούλιο και το Συμβούλιο (έγγραφο COM(2004)2 τελικό – 2004/0001(COD) στις: | 06.02.2004 |

Η Ευρωπαϊκή Οικονομική και Κοινωνική Επιτροπή γνωμοδότησε στις: | 09.02.2005 |

Η Επιτροπή Περιφερειών γνωμοδότησε στις: | 29.09.2004 |

Το Ευρωπαϊκό Κοινοβούλιο (πρώτη ανάγνωση) γνωμοδότησε στις: | 16.02.2006 |

Η τροποποιημένη πρόταση διαβιβάστηκε στις: | 06.04.2006 |

Η κοινή θέση εγκρίθηκε με ειδική πλειοψηφία στις: | 24.07.2006 |

Το Ευρωπαϊκό Κοινοβούλιο (δεύτερη ανάγνωση) γνωμοδότησε στις: | 15.11.2006 |

3 . Στόχος της πρότασης της Επιτροπής

Η πρόταση της Επιτροπής έχει ως στόχο :

- τη βελτίωση της βάσης για την οικονομική ανάπτυξη και την απασχόληση στην ΕΕ·

- τη δημιουργία μιας πραγματικής εσωτερικής αγοράς υπηρεσιών με την άρση των νομικών και διοικητικών εμποδίων που παρακωλύουν την ανάπτυξη δραστηριοτήτων παροχής υπηρεσιών·

- την ενίσχυση των δικαιωμάτων των καταναλωτών ως χρηστών υπηρεσιών·

- την καθιέρωση νομικά δεσμευτικών υποχρεώσεων για την αποτελεσματική διοικητική συνεργασία ανάμεσα στα κράτη μέλη.

4. Η γνώμη της Επιτροπής σχετικά με τις τροπολογίες του Ευρωπαϊκού Κοινοβουλίου

Το Κοινοβούλιο, σε δεύτερη ανάγνωση, ενέκρινε 3 τροπολογίες που αφορούν την κοινή θέση του Συμβουλίου. Οι τροπολογίες αυτές επιφέρουν κάποιες αλλαγές όσον αφορά την επιτροπολογία χωρίς να θίγουν την ουσία ή τις αρχές της κοινής πρότασης του Συμβουλίου και της τροποποιημένης πρότασης της Επιτροπής. Σε συνέχεια διοργανικών επαφών η Επιτροπή αποδέχεται αυτές τις 3 τροπολογίες .

Πρόκειται για τις ακόλουθες τροπολογίες:

Τροπολογία 40 – Άρθρο 23 παράγραφος 4. Ασφάλιση επαγγελματικής ευθύνης και εγγύησης

Η τροπολογία αυτή, παραπέμποντας στο άρθρο 40 παράγραφος 2 στοιχείο α), προβλέπει ότι αντί της κανονικής διαδικασίας εφαρμόζεται η κανονιστική διαδικασία με έλεγχο στην περίπτωση καθορισμού κοινών κριτηρίων για τον προσδιορισμό του κατάλληλου χαρακτήρα, με βάση τη φύση και την έκταση του κινδύνου, της ασφάλισης ή των εγγυήσεων επαγγελματικής ευθύνης.

Τροπολογία 41 – Άρθρο 36. Μέτρα εφαρμογής

Η τροπολογία αυτή, παραπέμποντας στο άρθρο 40 παράγραφος 2 στοιχείο α), προβλέπει ότι αντί της κανονιστικής διαδικασίας εφαρμόζεται η κανονιστική διαδικασία με έλεγχο για τον καθορισμό των προθεσμιών που πρέπει να τηρούν τα κράτη μέλη σε ορισμένες περιπτώσεις διοικητικής συνεργασίας.

Τροπολογία 42 – Άρθρο 40 παράγραφος 2 στοιχείο a). Επιτροπολογία

Η τροπολογία αυτή προσθέτει την κανονιστική διαδικασία με έλεγχο στην κανονιστική διαδικασία και, παραπέμποντας στο άρθρο 23 παράγραφος 4 και στο άρθρο 36, αποτελεί τη βάση για την ενσωμάτωση της κανονιστικής διαδικασίας με έλεγχο σε αυτά τα άρθρα.

5 . Συμπέρασμα

Δυνάμει του άρθρου 250 παράγραφος 2 της συνθήκης ΕΚ η Επιτροπή τροποποιεί την πρότασή της σύμφωνα με τα προαναφερόμενα.